open-index/open-wikipedia-markdown huggingface dataset:
Keith David

**Keith David Williams** (s. 4. kesäkuuta 1956 Harlem, New York, Yhdysvallat) on yhdysvaltalainen näyttelijä. Hänet on palkittu kahdesti Emmyllä kertojan ääniroolistaan Ken Burnsin dokumenteissa *[[Unforgivable Blackness: The Rise and Fall of Jack Johnson]]* (2005) ja *[[Amerikkalaiset sodassa]]* (2007).

## Ura
### Näyttelijänä
Jo lapsena David huomasi haluavansa näyttelijäksi näyteltyään pelokasta leijonaa koulunsa näytelmässä *The Wizard of Oz*. Myöhemmin David päätyi opiskelemaan New Yorkin High School of Performing Artsiin, jonka jälkeen hän jatkoi opintojaan Juilliardissa. Valmistumisensa jälkeen David näytteli teattereissa ja aloitti samalla uransa televisiossa 1980-luvulla. Hän on esiintynyt uransa aikana monissa elokuvissa, kuten *[[The Thing – ”se” jostakin]]*, *[[Platoon – nuoret sotilaat]]*, *[[Saigon – kahden poliisin helvetti]]*, *[[Armageddon (elokuva)|Armageddon]]* ja *[[Vihollisen keskellä 2 – pahuuden akseli]]*. Lisäksi hän on vieraillut useissa televisiosarjoissa kuten *[[Greyn anatomia]]*, *[[Everwood]]*, *[[Seitsemäs taivas (perhedraamasarja)|Seitsemäs taivas]]*, *[[Teho-osasto (televisiosarja)|Teho-osasto]]* ja *[[Kosketus (televisiosarja)|Kosketus]]*.

Teatterinäytelmissä David sai Tony-ehdokkuuden vuonna 1992 sivuroolistaan Broadwayn musikaalissa *Jelly’s Last Jam*.

### Ääninäyttelijänä
David on työskennellyt myös ääninäyttelemisen parissa, jossa hän on hyvin suosittu, erityisesti videopelien *[[Halo 2]]*, *[[Halo 3]]*, *[[Mass Effect]]* ja *[[Mass Effect 2]]* myötä. Matalan ja komentavan äänensä ansiosta David on usein saanut sarjoissa ja videopeleissä konnien rooleja kuten Despero (*[[Justice League (televisiosarja)|Justice League]]*), Mufasa (*[[Mikin klubi]]*), Atlas (*[[Teen Titans]]*) ja Barricade (*[[Transformers: The Game]]*). Lisäksi hän on usein eri televisiosarjoissa kertojaäänenä ja voitti elokuvasta Unforgivable Blackness: The Rise and Fall of Jack Johnson, sekä televisiosarjasta The War Emmy-palkinnon kertojan ääniroolistaan.
## Filmografia
### Elokuvat

### Televisiosarjat

### Ääninäyttely videopeleissä

## Lähteet

## Aiheesta muualla
* Keith David Voice Chasersissa
Ämmässuo

**Ämmässuo** () on Espoon kaupunginosa. Se rajoittuu pohjoisessa ja idässä Kolmperään, etelässä Espoonkartanoon ja lännessä Kirkkonummeen. Kaupunginosassa on Ämmässuon jätteenkäsittelykeskus.

Ämmässuon eteläosa on verraten luonnontilainen soineen ja suolampineen. Siellä on muun muassa Bockträsk-niminen suolampi, joka on määritelty arvokkaaksi luontokohteeksi.

## Nimi
Ämmässuon nimen taustalla on vanha suonnimi *Käringmossen*. Rinnakkaisnimi *Stora Käringmossen* tunnetaan ainakin jo vuodelta 1832. Alue on ollut alun perin soista ja kallioista takamaata. Alueen nimeksi Ämmässuo tuli 1980-luvulla, jolloin kaatopaikka aloitti toimintansa. Kaupunginosan nimeksi se tuli vuonna 2008.

## Historia
Autoliikenteen kasvaessa 1920-luvulla Ämmässuon läpi kulkeva vanha Turuntie kunnostettiin ja sitä jatkettiin uudella tiellä länteen.

## Lähteet
X-korkeus

**X-korkeus** viittaa kirjasinleikkauksen pienaakkosten korkeuteen ilman ylä- ja alapidennyksiä. X-korkeus vaikuttaa siihen, kuinka suurelta tai pieneltä kirjasinleikkaus näyttää lukijan silmään. X-korkeus vaikuttaa myös tekstin luettavuuteen. Liian pieni tai liian suuri x-korkeus voi tehdä tekstistä vaikealukuista.

Yleensä kirjasinten koko ilmoitetaan pistekoossa, joka mittaa kirjainten ylimmän ja alimman pisteen välimatkan toisistaan. Tällä on kuitenkin hyvin vähän vaikutusta siihen, kuinka suurelta tai pieneltä jokin tietty kirjasin vaikuttaa, sillä kirjasinten oma x-korkeus voi vaihdella hyvinkin paljon. Typografisessa sommittelussa kannattaakin siksi kiinnittää enemmän huomiota pienaakkosten kokoon kuin pistemittoihin.

## Lähteet
Siikakankaan lentokenttä

**Siikakankaan lentokenttä** oli Pirkanmaalla Ruoveden Siikakankaalla sijainnut lentokenttä. Kangasmaastoon kantatie 66:n länsipuolelle raivattua kenttää, jossa ei ollut lentokenttärakennuksia, käytettiin 1930-luvulla varalaskupaikkana. Kenttäalueen käyttö alkoi vuonna 1935. 1940-luvun alussa kenttäalueelle rakennettiin kolme 21×37 metrin kokoista kylmää lentokonehallia sekä asuinparakkeja. Kentän laskualue oli ympyrän muotoinen, ja sen halkaisija oli tasan 1&nbsp;000 metriä.

Toisen maailmansodan aikana kenttä oli Suomen ilmavoimien käytössä. Ilmavoimien yksiköistä kenttää käyttivät välirauhan aikana Lentolaivue 32 ja jatkosodan alussa lentolaivueet 42 ja 44. Myöhemmin jatkosodan aikana Ilmasotakoulu käytti kenttää koulutuskenttänä. Sotien jälkeen kenttä palveli siviilikäytössä, 1950-luvun alkupuolella kentällä järjestettiin muun muassa useita purjelentoleirejä. 

Kentästä kaavailtiin 1950-luvun lopulla ilmavoimien suihkuhävittäjien tukikohtaa, suunnitelmissa esitettiin muun muassa Hämeen ja Satakunnan lennostojen osien sijoittamista kentälle.
Alueelle paljastettiin 23. toukokuuta 2014 lentokenttätoiminnan ja Ilmailuvarikko 2:n (osa myöhempää Lentovarikkoa) sijoituspaikan muistoksi muistomerkki.

## Nykykäyttö
Nykyisin kenttäalue on puolustusvoimien käytössä varastoalueena. Alueella on vuodesta 2014 ollut myös Sotamuseon varasto. Kentän sijainti ja koko näkyy nykyään vielä ilmakuvissa sen muodostaman metsäkuvion ansiosta.

## Lähteet
* 
* 
* 

### Viitteet

## Aiheesta muualla
* Tampereen ilmailuyhdistys: 1950-luku (Arkistoitu versio)
Sempre Volley Padova

**Sempre Volley Padova**, paremmin tunnettuna pelkkä Padova on italialainen lentopallojoukkue, joka pelaa Italian A1-liigassa. Joukkueen kotikaupunki on Padova.

## Saavutukset

* CEV-Cupin voitto 1994
* CEV-Cupin hopea 1988, 1989, 1992, 1993

## Historia
Padova esiintyi ensimmäisen kerran A1-liigassa 1971 nimellä Petrarca Padova. Padova pelasi Italian ylimmällä sarjatasolla vuoteen 1982 asti, kunnes se putosi vuodeksi A2-liigaan. A1-liigaan Padova nousi taas pian vuoden tauon jälkeen 1984 nimellä Americanino Padova, ja on pelannut A1-liigassa siitä lähtien. Joukkueen nimet ovat vaihtuneet monta kertaa, kuten yleensäkin A1-liigassa tapahtuu. Joukkueen isoimman rahoittajan nimi tulee yleensä joukkueen nimen yhteydessä ilmi.

Padovan joukkueen parhaita saavutuksia on vuonna 1994 arvostetun CEV Cupin voitto ja junioreiden Italian mestaruus. Padova on pelannut Italian A1-liigassa peräti 24 kautta.

## Suomalaiset Padovassa

Padovassa on pelannut myös paljon suomalaisia lentopalloilijoita seuran historian aikana. Kauteen 2007 asti joukkueessa pelasi Suomen maajoukkueen ykköspassari Mikko Esko sekä maajoukkueen kakkospassari Simo-Pekka Olli. Myös Suomen maajoukkueen hakkuri Matti Hietanen oli Padovan pelimiehiä kaudella 2005, mutta hän oli seurasti kausilla 2006 sekä 2007. Suomalaispelaajista Mikko Esko nousi Padovassa pelatessaan yhdeksi parhaista passareista.

Padovassa on pelannut myös keskitorjuja Miika Heikkinen, joka edusti Padovaa 2004 kauden lopun maaliskuusta lähtien. Lisäksi Arto Hanni on nähty passihommissa Padovassa 2002 kaudella.

Myös Suomen maajoukkueen tämän hetkinen valmentaja, italialainen Mauro Berruto on nähty Padovassa. Berruto valmensi Padovaa kaudella 2005–2006.
Nina Bawden

**Nina Bawden** (19. tammikuuta 1925 – 22. elokuuta 2012 Lontoo, Britannia) oli brittiläinen lastenkirjailija. Hänen äitinsä oli opettaja ja isänsä merisotilas. 

Bawden opiskeli Oxfordin yliopiston Somerville Collegessa ja suoritti tutkinnon filosofiasta, politiikasta ja taloustieteestä. Hänelle myönnettiin muun muassa Guardian-palkinto vuonna 1976 sekä Phoenix-palkinto 1993.

Bawdenin tunnettuihin teoksiin lukeutuvat muiden muassa *Kolme karkulaista* (1964), *Piparminttuporsas* (1975) sekä *Henryn vuosi* (1988). BBC on näyttänyt useista hänen teoksistaan televisioituja versioita, ja kirjoja on myös käännetty lukuisille kielille. 

Bawdenin mies Austen Kark (75) menehtyi junaonnettomuudessa Englannissa 10. toukokuuta 2002. Myös kirjailija itse loukkaantui. Hän asui Lontoossa ja Nafplionissa Kreikassa. 

## Lähteet
Prisma Taranto

**Prisma Taranto** eli Taranto Volley, vuosina 2008-2010 **Prisma Volley** oli Italian A1-liigassa pelaava, Taranton kaupungista kotoisin oleva lentopallojoukkue. Se nousi A1-liigaan kaudelle 2006. Vuonna 2010 se lopetti toimintansa ja luovutti sarjapaikkansa Castellana Grotten seuralle New Mater Volley.

Joukkue voitti kaudella 2006 Italian A2-liigan ja nousi voitollaan A1-liigaan. Kaudella 2007 sarjanousija Taranto pelasi tiensä play-off -peleihin sijoittumalla runkosarjassa 7. sijalle. Lopullinen sijoitus liigassa oli sama 7. sija, kun Roma Volley pudotti sarjanousijan laulukuoroon. 

Prisma Tarantossa nähtiin myös suomalaisväriä kaudella 2007–2008 kun Suomen lentopallomaajoukkueen keskitorjuja Konstantin Shumov aloitti uransa ensimmäisen kauden maailman kovimmassa lentopalloliigassa Taranto Volleyn riveissä.
 
## Saavutukset
* 2006 Italian A2-liigan voitto
* 2000 Italian A2-liigan voitto

## Lähteet

## Aiheesta muualla
* Seuran kotisivu kaudelta 2009-2010
G. A. Petreliuksen muistomerkki

**G. A. Petreliuksen muistomerkki** *Äiti ja lapsi* on Turussa Samppalinnanpuistossa sijaitseva veistos. Se valmistui vuonna 1914 ja pystytettiin kunnallisneuvos Gustav Albert Petreliuksen muistoksi vuonna 1915. Veistoksen on suunnitellut Felix Nylund .

Uudenkaupungin harmaasta graniitista valmistettu veistos on korkeudeltaan 2,2 metriä. Sen edustalla sijaitsee 11 metriä leveä ja 5,7 metriä syvä kiviterassi, josta avautuu näkymä alas Aurajoelle ja Turun keskustaan. Veistos esittää naista ja lasta, ja teos tunnetaankin myös nimellä *Äiti ja lapsi*. Veistoksen aihe viittaa Petreliuksen hyväntekeväisyystyöhön, etenkin ruotsinkielisen lastenkodin perustamiseen.

## Lähteet
Andrea Giani

**Andrea Giani** (22. huhtikuuta 1970) on italialainen entinen huippulentopalloilija. Hän voitti uransa aikana kaiken mitä lentopalloilija voi saavuttaa. Hänet valittiin heti uransa päätyttyään Volleyball Hall of Fameen.

## Ura

Giani voitti jo 17-vuotiaana 1987 vuonna Italian Cupin. Siitä lähtien Giani oli yksi Italian lentopallon valovoimaisimmista tähdistä. Hän oli läpi uransa seurauskollinen kahdella eri huippujoukkueelle. Hän pelasi kaudet 1985-1996 Parman joukkueessa, kunnes vaihtoi Pallavolo Modenan ryhmään jossa hän pelasi uransa viimeiset kaudet, kunnes hän lopetti kauden 2007 jälkeen. Urallaan hän saavutti seurajoukkuetasolla peräti viisi Italian liiganmestaruutta. Lisäksi hän voitti kaksi kertaa Euroopan mestareiden liigan, sekä useita muita palkintoja sekä turnausvoittoja.

Uransa lopetettuaan Giani valittiin välittömästi Volleyball Hall of Fameen.

## Valmennusura

Uransa kauteen 2007 lopettanut Giani otti itsellänsä uusia haasteita kun hän otti Cimone Modenan joukkueen päävalmentajan vastuun itsellensä. Hän valmensi heti ensimmäisellä valmennuskaudellaan Pallavolo Modenan CEV-Cupin mestaruuteen.

## Muuta

Giani muistetaan muun muassa hänen loistavista pelitaidoistaan. Giani pelasi muun muassa yleispelaajana välillä ja välillä keskitorjujana. Giani on voittanut peräti viisi kertaa Italian A1-liigan.

## A-maajoukkue

Giani edusti pelaajaurallaan Italian maajoukkuetta peräti 474 A-maaottelussa. Hän johdatti joukkueen kapteenina peräti kolmeen maailmanmestaruuteen, neljään Euroopan mestaruuteen, sekä seitsemään maailmanliigan voittoon.

## Saavutukset
### Henkilökohtaiset

* Toinen kaikkien aikojen pistepörssissä A1-liigassa
* Ensimmäinen kaikkien aikojen torjuntatilastossa A1-liigassa
* Kymmenes kaikkien aikojen ässäsyöttötilastossa A1-liigassa

### Joukkueessa

* 5 Italian A1-liigan mestaruutta
* 4 Euroopan Mestaruuta
* 3 Maailmanmestaruutta
* 7 Maailmanliigan voittoa
* 5 Italian Cupin voittoa
* 2 Mestareiden Liigan voittoa
* 3 CEV Cupin voittoa
* 3 Cup-voittajien Cupin voitta
* 1 Italian Supercupin voitto
* 1 Maailmancupin voitto
* 1 Seurajoukkueiden Maailmanmestaruus
* 1 Euroopan Supercupin voitto

### Valmentajana

* CEV-Cupin mestaruus 2008

## Lähteet
Wendo Kolosoy

**Wendo Kolosoy** eli **Papa Wendo** (25. huhtikuuta 1925 – 28. heinäkuuta 2008) oli kongolainen maailmanmusiikin esittäjä.

Musiikki oli Kolosoyn lapsuuden tärkein sisältö. Hän aloitti uransa alalla jo vuonna 1936; vanhemmat olivat menehtyneet hieman aiemmin. Äiti oli ollut esiintyvä laulaja. Kolosoystä huolehtivat vanhempien kuoleman jälkeen valkoiset papit, ja varhaisina nuoruusvuosinaan hän ryhtyi mekaanikontöihin Kongojoen laivoilla. Kolosoy oli nuorena miehenä Patrice Lumumban ystävä. Kaksikko ei kuitenkaan keskustellut yhdessä politiikasta, johon Kolosoy vältteli ottamasta kantaa. 

Kolosoyn ensimmäinen suuri hitti oli ”Marie Louise” vuonna 1948. Hän pysyi maansa suosituimpien artistien joukossa läpi 1950-luvun, mutta jäi pois muodista Mobutu Sese Sekon noustua valtaan. Hän jatkoi kuitenkin uraansa 1990- ja 2000-luvuilla. Hän esiintyi vielä julkisesti, suostui haastateltavaksi ja julkaisi muiden muassa albumit *Marie Louise* (1997) ja *Amba* (2002). Hän kuoli sairauteen 83-vuotiaana jouduttuaan kinshasalaiselle klinikalle maanantaina 28. heinäkuuta 2008.

## Lähteet
Feroz Khan

**Feroz Khan** (oik. **Zulfiqar Ali Shah Khan**; 25. syyskuuta 1939 – 27. huhtikuuta 2009) oli intialainen, Bollywoodin kuuluisimpiin lukeutuva näyttelijä. 

Khan syntyi Bangaloressa afgaani-isälle ja iranilaiselle äidille. Hänellä on kolme veljeä, jotka kaikki vaikuttavat niin ikään elokuva-alalla. Hän lähti Mumbaihin, jossa hän debytoi elokuvassa *[[Didi (vuoden 1960 elokuva)|Didi]]* (1960).

Khanille myönnettiin vuonna 1970 parhaan miessivuosanäyttelijän Filmfare-palkinto sekä vuonna 2000 Filmfare-palkinto elinikäisistä saavutuksista elokuvan parissa. Hän oli vuosina 1965–1985 naimisissa Sundarin kanssa ja sai kaksi lasta: Lailan ja Fardeenin. Fardeen oli myös näyttelijä. Feroz Khanin 20-vuotinen avioliitto päättyi eroon vuonna 1985. Hän oli muslimi.

## Lähteet

## Aiheesta muualla
*
Gustav Albert Petrelius

**Gustav Albert Petrelius** (1. tammikuuta 1836 Pori &ndash; 13. kesäkuuta 1910 Turku) oli suomalainen liikemies, kunnallisneuvos ja hyväntekeväisyyden harrastaja.

## Elämä

Petrelius syntyi porilaisen kultasepän Johan Henrik Petreliuksen perheeseen. 14-vuotiaana hän muutti Turkuun myymäläapulaiseksi ja perusti myöhemmin kaupunkiin vähittäiskaupan, paitatehtaan sekä sateen- ja päivänvarjoja valmistavan yrityksen. Vuonna 1888 Petrelius ja C. F. Junnelius hankkivat Barkerin puuvillakehräämön, jonka pääjohtajana Petrelius toimi. Hän oli myös mukana perustamassa höyrylaivayhtiötä, kylpylaitoksia ja tulitikkutehdasta Turkuun.

Petrelius harjoitti hyväntekeväisyystoimintaa jo elinaikanaan. Hän muun muassa lahjoitti varat ruotsinkielisen lastenkodin perustamiseen. Lapsettomana kuollut Petrelius testamenttasi koko omaisuutensa Turun kaupungille. Testamenttivaroista muodostettu G. A. Petreliuksen lahjoitusrahasto teki kaupungille useita taidehankintoja. Rahaston arvo laski ensimmäisen maailmansodan jälkeisen laman seurauksena, ja sen toiminta lopetettiin vuonna 1972. Jäljellä olleet varat siirrettiin Turun kaupungin kaunistamisrahastoon, josta niitä käytetään edelleen kaupunkikuvan kaunistamiseen.

## G. A. Petreliuksen muistomerkki

Kunnallisneuvos G. A. Petreliuksen muistoksi pysytettiin vuonna 1915 Turun Samppalinnanpuistoon muistomerkki. Graniittiveistoksen on suunnitellut Felix Nylund, ja se esittää naista ja lasta. Veistoksen yhteydessä on 11 metriä leveä näköalatasanteena toimiva kiviterassi. Veistoksen aihe viittaa Petreliuksen hyväntekeväisyystyöhön, etenkin ruotsinkielisen lastenkodin perustamiseen.

## Lahjoituskohteita
* *[[G. A. Petreliuksen suihkukaivo]]* (Gunnar Finne ja Armas Lindgren, 1924)
* *[[R. W. Ekmanin muotokuvahermi]]* (Wäinö Aaltonen, 1927)
* *[[V. Westerholmin muotokuvahermi]]* (Wäinö Aaltonen, 1927)
* *[[Turun tuomiokirkon kortteli v. 1756]]* -veistos (Bruno Aspelin, 1931)
* *[[Josef Julius Wecksellin patsas]]* (Yrjö Liipola, 1936)

## Lähteet
* Wäinö Aaltosen museo 

## Aiheesta muualla
* Turku hankkii taidetta, Helsingin Sanomat, 23.06.1939, nro 166, s. 7, Kansalliskirjaston digitaaliset aineistot
Gordon Hinkley

**Gordon Hinkley** (15. marraskuuta 1925 Port Edwards, Wisconsin – 23. joulukuuta 2013) oli yhdysvaltalainen radiopersoona, joka työskenteli yli 50 vuoden ajan milwaukeelaisella WTJM-radioasemalla.

Hinkleyn ura radiossa alkoi vuonna 1941, hänen osallistuttuaan WFHR-aseman sponsoroimaan kykyjenetsintäkilpailuun, jonka ansiosta hän sai oman viikoittaisen pianomusiikkiohjelmansa. Hinkley palveli kolme vuotta Yhdysvaltain armeijassa, jona aikana hän teki muun muassa kuulutuksia puolustusvoimien radioverkossa. Asepalveluksen jälkeen hän siirtyi WSAU-asemalle Wausauhun. WTMJ:lle Hinkley siirtyi kuuluttajaksi 1950 ja pian hän sai oman musiikkiohjelmansa *Invitation to Beauty*. Vuonna 1961 hän alkoi toimittaa kuluttajatietousohjelmaa *Ask Your Neighbor*. Muita Hinkleyn ohjelmia olivat *Gotta Minute?* ja *Gordon Hinkley’s Wisconsin Weekend*.

Gordon Hinkley nimettiin Radio Hall of Fameen vuonna 1997.

## Lähteet
*Radio Hall of Fame: Gordon Hinkley

## Aiheesta muualla
*Wisconsin Broadcasters Association Hall of Fame: Gordon Hinkley
Tuomo Jussila

**Tuomo Jussila** on suomalainen lentopallovalmentaja, joka valmensi 2007–2008 kaudella Mutalan Riennon joukkuetta, joka pelaa Lentopallon SM-liigassa. Riennon kausi päättyi lopulta puolivälieriin.

Jussila on valmentanut tyttöjen eri maajoukkueikäluokkia kymmenen vuoden ajan. Jussila toimi Joensuun Prihojen päävalmentajana kaudella 2005–2006. Tuomo Jussila on suorittanut laajasti valmennuskoulutuksia kansainvälisine jaksoineen (mm. avainvalmentajatutkinto). Hänen oma kokemuksensa pelaajana on useista seuroista.

## Yksityiselämä

Tuomo Jussila on erikoisröntgenhoitaja. Hän on naimisissa ja hänellä on kaksi aikuista lasta.
Demokraattinen puolue (Japani)

**Demokraattinen puolue** () oli vuosina 1998–2016 toiminut sosiaaliliberaali japanilainen poliittinen puolue. Puolue oli Japanin suurin oppositiopuolue ja edustajamäärältään maan toiseksi suurin puolue hallitsevan Liberaalidemokraattisen puolueen jälkeen. Vuonna 2016 puolue yhdistyi Japanin uudistuspuolueen (*Ishin no tō*) kanssa, jolloin uuden puolueen nimeksi tuli edeltäjiensä nimistä yhdistetty *[[Minshintō]]*, Demokraattinen uudistuspuolue.  Englanninkielisenä nimenään uusi puolue jatkaa *The Democratic Party* -nimen käyttöä.

Vuoden 2009 vaaleissa Demokraattinen puolue nousi Japanin suurimmaksi puolueeksi, jolla oli alahuoneessa 308 paikkaa 480 edustajasta. Hallituskaudellaan puoluetta ravistelivat kuitenkin useat skandaalit eikä se kyennyt ylläpitämään kansansuosiotaan, vaan seuraavissa, vuoden 2012 alahuonevaaleissa se sai vain 57 edustajaa alahuoneeseen. Vuoden 2013 ylähuonevaaleissa puolueen edustajien määrä ylähuonessakin putosi 59:ään 242 edustajasta. Vuoden 2014 alahuonevaaleissa puolue kykeni nostamaan edustajamääränsä 73:een, mutta puolueen puheenjohtaja Banri Kaieida ei tullut valituksi ja erosi puolueen puheenjohtajan paikalta vaalituloksen selvittyä.

Demokraattinen puolue perustettiin 27. huhtikuuta 1998 neljän liberaalidemokraatteja vastustaneen puolueen yhdistyessä, minkä jälkeen se kasvoi merkittäväksi poliittiseksi voimaksi.

Puolueella oli useita ei-japanilaista alkuperää olevia edustajia, kuten suomalaissyntyinen ylähuoneen jäsen Marutei Tsurunen ja puoliksi taiwanilainen Renhō.

## Aiemmat vaalit
Puolue sai merkittävät vaalivoitot vuoden 2003 alahuoneen ja 2004 ylähuoneen valeissa, mutta menetti kannatustaan vuoden 2005 vaaleissa. Vuoden 2007 ylähuoneen vaaleissa puolue saavutti vaalivoiton, saaden lähes 40 prosenttia äänistä ja 11 lisäpaikkaa.

## Puolueen puheenjohtajat
# Naoto Kan (1998–1999)
# Yukio Hatoyama (1999–2002)
# Naoto Kan (2002–2004)
# Katsuya Okada (2004–2005)
# Seiji Maehara (2005–2006)
# Ichirō Ozawa (2006–2009)
# Yukio Hatoyama (2009–2010)
# Naoto Kan (2010–2011)
# Yoshihiko Noda (2011–2012)
# Banri Kaieda (2012–2014)
# Katsuya Okada (2014–2016)

## Lähteet

## Aiheesta muualla
*Puolueen verkkosivut
Paavo Pihlajamäki

**Paavo Pihlajamäki** (4. elokuuta 1911 Nurmo – 28. toukokuuta 1987 Jyväskylä) oli suomalainen painija, joka oli parhaimmillaan 1940-luvulla. Hänen veljistään Kustaa on olympiavoittaja ja Suomen kaikkien aikojen menestyneimpiä painijoita. Serkku Hermanni Pihlajamäki on myös painin olympiavoittaja.

Ainoan arvokisamitalinsa Paavo Pihlajamäki saavutti Istanbulin EM-kisoissa 1949 painimalla 67 kilon vapaapainisarjassa pronssia. Suomen mestaruuksia tämä Helsingin Poliisivoimailijoita, Helsingin Paini-Miehiä ja Nurmon Jymyä edustanut painija voitti urallaan kuusi kappaletta.

## Saavutuksia

* EM-pronssia vapaapainissa 1949 (sarja 67 kg)
* Suomen mestari vapaapainissa 1939–40 ja 1943 (sarja 66 kg) sekä 1947–49 (sarja 67 kg)

## Lähteet
Tony Ayala, Jr.

**Tony Ayala, Jr.** (13. helmikuuta 1963 San Antonio, Texas – 12. toukokuuta 2015 San Antonio, Texas) oli yhdysvaltalainen keskisarjan nyrkkeilijä ja rikollinen. Hän aloitti nyrkkeilyuransa vuonna 1980 ja oli vuonna 1982 saanut 22 voittoa eikä hävinnyt kertaakaan. Hän oli tyrmännyt 19 vastustajaansa ja saanut vahvasta, aggressiivisesta kilpailutyylistään lempinimen ”El Torito”.

Kerran Ayala sylkäisi vastustajansa päälle, kun tämä makasi maassa Ayalan lyömänä. Hän myönsi nauttineensa myös kolmeen otteeseen heroiinia ennen ottelua. Voitettuaan Carlos Herreran loppuvuodesta 1982 Ayalan oli määrä kohdata maailmanmestari Davey Moore.

## Rikokset
Ottelu Moorea vastaan jäi käymättä. 1. tammikuuta 1983 Ayala murtautui naapurinsa, nuoren naisopettajan asuntoon, ja häiritsi tätä seksuaalisesti. Nyrkkeilijä oli jo aiemmin saanut ehdollista vankeutta vastaavista teoista. Kolmannesta kerrasta hän sai kuitenkin 35 vuotta ehdotonta vankeutta. Syyttäjä suositteli koko tuomion istumista, sillä Ayalan voitiin katsoa olevan vaaraksi yhteiskunnalle.

Ayala pääsi vapauteen kuudentoista vuoden istumisen jälkeen vuonna 1999. Hän jatkoi nyrkkeilyuraansa voittaen kuusi ja häviten kaksi ottelua. Yori Boy Campasista tuli ensimmäinen Ayalan voittanut nyrkkeilijä Texasissa 28. heinäkuuta 2000.

Ayala kuitenkin jatkoi myös rikosuraansa. Hän tuli ammutuksi olkapäähänsä murtauduttuaan nuoren naisen asuntoon vuonna 2000. Hän sai lievän tuomion, mutta vuonna 2003 hän joutui epäillyksi lapsiseksistä oltuaan seksuaalisessa kanssakäymisessä 13-vuotiaan tytön kanssa. Tyttö kuitenkin kiisti tapahtuneen sittemmin, joten Ayala vapautui syytteistä.

Vuonna 2004 Ayala tuomittiin kymmeneksi vuodeksi vankilaan toistuneesta ehdonalaissääntöjen rikkomisesta.

## Lähteet

## Aiheesta muualla
*http://www.boxrec.com/list_bouts.php?human_id=15471&cat=boxer
Reamonn

**Reamonn** on saksalainen rockyhtye, joka on julkaissut useita kansainvälisesti menestyneitä studio- ja live-albumeita.

Yhtyeen perusti irlantilainen laulaja Reamonn "Rea" Garvey etelä-Saksassa vuonna 1998. Hän tutustui saksalaiseen rumpaliin Mike "Gomezz" Gommeringeriin, jonka kautta löytyivät yhtyeen muut jäsenet: kitaristi Uwe Bossert, useita instrumentteja soittanut Sebi Padotzke ja basisti Philipp Rauenbusch. Yhtyeen ensimmäinen single "Supergirl" vuonna 2000 oli menestys Saksassa, ja sen sisältänyt albumi *Tuesday* myi platinaa. Toinen albumi *Dream No.7* ilmestyi vuonna 2001, ja kolmas *Beautiful Sky* vuonna 2003. *Beautiful Sky* myi Saksassa tuplaplatinaa, ja pysyi maan hittilistoilla vuoden ajan.

Reamonn esiintyi Live 8 -konsertissa Berliinissä 2005 ja Live Earth -konsertissa Hampurissa 2007.

## Jäsenet
*Rea – laulu, akustinen kitara
*Uwe – kitara
*Sebi – saksofoni, kosketinsoittimet
*Gomezz – rummut
*Phil – basso

## Julkaisut

## Lähteet

## Aiheesta muualla

*Yhtyeen internetsivut
Default

**Default** on kanadalainen post-grunge-yhtye Vancouverista, brittiläisestä Columbiasta. Yhtye on julkaissut kolme levyä.

## Diskografia
*2001 – *The Fallout*
*2003 – *Elocation*
*2005 – *One Thing Remains*
*2009 – *Comes and Goes*

### Singlet
*2002 – *Wasting my time* (*The Fallout*)
*2002 – *Deny* (*The Fallout*)
*2002 – *Live a lie* (*The Fallout*)
*2003 – *Taking my life away* (*Elocation*)
*2004 – *Throw it all away* (*Elocation*)
*2004 – *All she wrote* (*Elocation*)
*2005 – *Count on me* (*One thing remains*)
*2006 – *I can't win* (*One thing remains*)
*2006 – *It only hurts* (*One thing remains*)
*2006 – *The way we here* (*One thing remains*)

## Jäsenet

*Dallas Smith – laulu
*Jeremy Hora – kitara
*Dave Benedict – basso
*Danny Craig – rummut

## Aiheesta muualla
*Yhtyeen verkkosivut
Lauri Kangas

**Lauri Viljo Kangas** (2. syyskuuta 1916 Lapua – 17. huhtikuuta 1986 Lapua) oli suomalainen painija, joka oli parhaimmillaan 1940-luvulla.

Lauri Kangas saavutti pronssimitalin 67 kilon vapaapainisarjassa vuoden 1946 EM-kisoissa. Suomen mestaruuksia tämä Lapuan Virkiän painija saavutti sekä vapaalla että kreikkalais-roomalaisella tyylillä yhteensä kuusi kappaletta.

Kangas oli ammatiltaan liikemies ja toimi Lapuan Virkiän painijaoston puheenjohtajana ja seuran johtokunnassa.  

## Saavutuksia

* EM-pronssia vapaapainissa 1946 (sarja 67 kg)
* SM-kultaa vapaapainissa 1943 (sarja 72 kg), 1946 (sarja 67 kg) sekä 1949 ja 1952 (sarja 79 kg)
* SM-kultaa kreikkalais-roomalaisessa painissa 1944 (sarja 66 kg) ja 1948 (sarja 73 kg)

## Lähteet
Jussi Vesterinen

**Jussi Tapio Vesterinen** (s. 9. toukokuuta 1949 Viitasaari) on suomalainen entinen kreikkalais-roomalaisen tyylin painija, joka ylsi parhaimmillaan EM-mitalille ja olympiakisojen pistesijalle.

Jussi Vesterinen koki painiuransa huippuhetken jo alle 20-vuotiaana, kun hän sijoittui 52 kilon sarjassa EM-pronssille 1968. Samana vuonna hän paini olympiakisoissa kuudenneksi. Suomen mestaruuden tämä Viitasaaren Viestiä ja Viipurin Voimailijoita edustanut painija voitti kahdesti.

## Saavutuksia

* Olympiakisoissa kuudes 1968 (sarja 52 kg) 
* EM-pronssia 1968 (sarja 52 kg) 
* SM-kultaa 1967 (sarja 52 kg) ja 1975 (sarja 57 kg)

## Lähteet

* 
* 

### Viitteet
Toni Hannula

**Toni Leander Hannula** (s. 30. huhtikuuta 1962 Savukoski) on suomalainen kreikkalais-roomalaisen tyylin painija, joka ylsi parhaimmillaan EM-pronssille vuonna 1985 ja voitti 12 SM-mitalia, joista neljä oli kultaisia. Hän oli 1980-luvun alussa painin suurlupaus ja yksi Suomen huippu-urheilun suurimmista toivoista.

## Urheilu-ura
Hannula edusti jo ala-asteikäisenä 1970–1975 Lapin Lukkoa. Suomen mestaruuden Muhoksen Voittoa vuodesta 1976 edustanut Hannula voitti neljästi ja sai myös neljä hopeaa ja neljä pronssia. Toni Hannula sai pronssia nuorten painin EM-kisoissa vuonna 1982.

Hannula edusti Suomea niin MM- ja EM-kisoissa sekä olympialaisissa. Vuoden 1983 kisoissa hän oli 13. ja 1987 kymmenes. Hannula paini viidenneksi EM-kisoissa 1984.

Los Angelesin olympiakisoissa 1984 Hannula johti ottelussa Yhdysvaltojen Steven Fraseria vastaan pistein 2–1, kun tuomari ajoi hänet ulos matolta. Fraser voitti lopulta kultamitalin.

Toni Hannulan painiuran huippuhetki osui Leipzigin EM-kisoihin 1985. Tuolloin hän ylsi pronssille 90 kilon sarjassa. Sarjan lopulta voittaneelle Neuvostoliiton Igor Kaniginille Hannula hävisi selätyksellä ajassa 2.02, mutta pronssiottelussa hän voitti Puolan Andrzej Malinan pistein 3–1.

Myöhemmin Hannula nousi takaisin SM-huipulle vasta 1990-luvun jälkipuoliskolla. Hän voitti 1996 painin SM-pronssia ja 1997 SM-hopeaa.

Hannula teki paluun kilpamolskille 52-vuotiaana toukokuussa 2014 Oulussa pidetyissä SM-kisoissa. Hän osallistui 98&nbsp;kg:n sarjaan, vaikka painoi vain 92&nbsp;kg, ja voitti kisoissa yhden ottelun. Ateenassa lokakuussa 2015 Hannula voitti veteraanien maailmanmestaruuden 51–55-vuotiaiden ikäluokassa. Finaalissa Hannula kukisti ruotsalaisen Ari Markkolan pistein 6–0.

## Yksityiselämä
Hannula työskentelee Oulun kaupungin palveluksessa urheilukiinteistöjen hoitajana. Hänellä on viisi lasta ja yksi lapsenlapsi.

Hannula on ollut rikoskierteessä ja istunut noin kymmenen vuoden ajan vankilassa vuosien 1989–2010 välillä. Hän oli vankilatuomioiden vuoksi poissa painimatoilta kahdeksan vuotta. Hannula on 2000-luvulle saakka myös kärsinyt päihderiippuvuudesta ja häntä on puukotettu peräti 13 kertaa.

Toni Hannula tuomittiin 12. joulukuuta 2007 Oulun käräjäoikeudessa törkeästä ryöstöstä 3,5 vuoden ehdottomaan vankeuteen. Hän oli elokuussa 2007 pakottanut rikostoverinsa Arto Saarilammen kanssa erään oululaismiehen luovuttamaan pankkitilin tunnusluvun. Vaatimusta tehostaakseen miehet olivat murtaneet uhriltaan yhden sormen sekä katkaisseet kaksi vasemman käden sormea keskinivelen kohdalta. Saarilampi sai yli viisi vuotta vankeutta.

## Saavutuksia
* Olympiaedustaja 1984 (sarja 90 kg)
* EM-pronssia 1985 (sarja 90 kg)
* EM-kisoissa viides 1984 (sarja 90 kg)
* Neljä SM-kultaa 1982–1985 (sarja 90 kg)
* Neljä SM-hopeaa 1981, 1988 (sarja 90 kg), 1997 (sarja 97 kg), 1989 (sarja 100 kg)
* Neljä SM-pronssia 1982 (vapaapaini 90 kg), 1986, 1987 (sarja 90 kg), 1996 (sarja 100 kg)
* Pohjoismaiden mestaruuskilpailut: kultaa 1982 ja 1985, hopeaa 1983 ja 1984

## Lähteet
*TUL: Toni Hannulan profiili

### Viitteet

## Aiheesta muualla
* TUL: Toni Hannulan profiili
* International Wrestling Database: Toni Hannula
Demigod

**Demigod** on Loimaalla vuonna 1990 perustettu death metal -yhtye. Heidän ensimmäistä albumiaan, 1992 julkaistua *[[Slumber of Sullen Eyes]]ia*, pidetään yhtenä merkittävimmistä suomalaisista death metal -julkaisuista, ja yhtye saavuttikin sen myötä kohtalaista huomiota myös Euroopassa. Yhtye hajosi vuonna 1994, ja se herätettiin toimintaan taas 1998.

Yhtyeen musiikin tyyli on kehittynyt ensimmäisen albumin jälkeen astetta aggressiivisempaan ja thrash metal -tyylisempään suuntaan.

Yhtyeen hajoamisesta 9. marraskuuta 2008 annettiin tiedote sen kotisivuilla.

Elokuussa 2010 yhtye teki lyhyen paluun soittamalla livenä debyyttialbuminsa kokonaisuudessaan sekä myös vanhempaa materiaalia. Laulajana tilaisuudessa toimi yhtyeen alkuperäinen laulaja Esa Lindén.

## Kokoonpano
* Esa Lindén – laulu
* Jussi Kiiski – kitara
* Tuomas Karppinen – kitara
* Sami Vesanto – basso
* Tuomo Latvala – rummut

;Perustajajäsenet
* Esa Lindén – laulu, kitara
* Erik Parviainen – kitara
* Tero Laitinen – basso
* Seppo Taatila – rummut

## Diskografia
### Diskografia
* 
* 
* 

### Demot
* 

## Aiheesta muualla
* Viralliset kotisivut
*
Ismo Kamesaki

**Ismo Isamy Kamesaki** (s. 3. helmikuuta 1970 Kuusankoski) on suomalainen kreikkalais-roomalaisen tyylin painija, joka ylsi parhaimmillaan EM-mitalistiksi vuonna 1989.

Ismo Kamesakin painiuran huippuhetki oli Oulun EM-kisoissa 1989, jolloin hän ylsi hopealle 52 kilon sarjassa. Hänen finaalivastustajansa oli kuuro jugoslavialainen Senad Rizvanovic. Kamesaki sijoittui yhteensä viisi kertaa EM-kisoissa kymmenen parhaan joukkoon. EM-hopea toi hänelle myös  vuonna 1989.

Olympiakisoissa Kamesaki paini seitsemänneksi Barcelonassa 1992. Hän voitti ensin Ranskan Serge Robertin pistein 3–1, sitten Iranin Majid Jahandidehin 6–0 ja toisen päivän aamupaineissa hallitsevan maailmanmestarin, Kuuban Raul Martinezin jatkoajalla 4–2. Seuraavaksi hän kuitenkin hävisi Romanian Valentin Rebegealle 0–7 ja kolmantena päivänä Etelä-Korean Min Kyung Kapille 2–10. Sijoitusottelussa vastustaja oli Senad Rizvanovic, jonka Kamesaki voitti pistein 2–1.

MM-kisoihin Kamesaki osallistui neljä kertaa, viimeksi 63 kilon sarjassa Gävlessä 1998, mutta menestystä ei tullut.

Suomen-mestaruuksia Voikkaan Viestiä edustanut Kamesaki voitti neljä kappaletta.

## Saavutuksia

* Olympiakisoissa seitsemäs kreikkalais-roomalaisessa painissa 1992 (sarja 52 kg) 
* EM-hopeaa kreikkalais-roomalaisessa painissa 1989 (sarja 52 kg) 
* EM-kisojen kreikkalais-roomalaisessa painissa viides 1990 ja kuudes 1991 (sarja 52 kg) sekä seitsemäs 1997 (sarja 58 kg)
* SM-kultaa kreikkalais-roomalaisessa painissa 1989–1990 (sarja 52 kg) ja 1992 (57 kg)
* SM-kultaa vapaapainissa 1986 (sarja 48 kg)

## Lähteet

* 

### Viitteet
Pia Perkiö

**Pia Eira Anneli Perkiö** (s. 1. joulukuuta 1944 Hämeenlinna) on suomalainen diakoni, toimittaja, runoilija ja prosaisti. Perkiö on kirjoittanut ja sanoittanut lauluja erityisesti lapsille. *[[Kotimaa (sanomalehti)|Kotimaa]]* nimesi Perkiön 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

## Tuotanto
Perkiö on kirjoittanut elämäkertateoksia ja tietokirjoja sekä kertomuksia lapsille ja nuorille ja on sanoittanut musiikkiteoksia, laulusarjoja ja lauluja. Perkiö on sanonut, että erityisesti lastenmusiikin ja uskonnollisen musiikin sanoitukset ovat lähellä hänen sydäntään.. Hänelle myönnettiin taiteilijaeläke vuonna 2018.

Perkiö on kirjoittanut suositun helluntaivirren ”Kosketa minua, Henki”. Se on Suomen ev. lut. kirkon virsikirjassa virsi 125. Virren ruotsinkielinen käännös on suomenruotsalaisen virsikirjan virsi 118 ”Grip du mig, Helige Ande”, ja se on myös Ruotsin kirkon virsikirjassa, suomeksi ja ruotsiksi numerolla 646. Virsi on käännetty myös tanskaksi, ja se on ollut kahdessa Tanskan kirkon virsikirjan lisävihkossa, 2016 *100 salmer: Et salmebogstillæg* ja 2017 ilmestyneessä  *Kirkesangboken* -kokoelmassa. (Helligånd, tag mig ved hånden). Se on myös Norjan kirkon virsikirjassa, virsi 518 ”Grip du meg, Heilage Ande”, käännös Jan Ove Ulstein, 1995.

## Lähteet

## Aiheesta muualla
*Perkiön kotisivut
*Pia Perkiö Sanojen ajassa
Henry Bellmon

**Henry Louis Bellmon** (3. syyskuuta 1921 – 29. syyskuuta 2009) oli yhdysvaltalainen republikaanisen puolueen poliitikko. Hän toimi Oklahoman kuvernöörinä vuosina 1963–1967 ja 1987–1991 sekä istui Yhdysvaltain senaatissa vuosina 1969–1981.

Bellmon syntyi Oklahomassa. Hän valmistui Oklahoman osavaltionyliopistosta (silloiselta nimeltään Oklahoma Agricultural and Mechanical College) ja palveli vuosina 1942–1946 Yhdysvaltain merijalkaväen luutnanttina. Hän osallistui muun muassa Iwo Jiman maihinnousuun ja sai The Legion of Meritin ja Silver Starin. Hän aloitti heti sodan jälkeen poliittisen uransa ja nousi lopulta Oklahoman ensimmäiseksi republikaanikuvernööriksi sitten vuoden 1907. 

Bellmon tuli valituksi Yhdysvaltain senaattiin vuosina 1968 ja 1974, mutta ei ollut ehdolla enää kolmannelle kaudelle vuonna 1980. Hän vetäytyi Oklahoman aktiivisesta politiikasta toisen kuvernöörikautensa päätyttyä vuonna 1991.

Bellmon sairastui Parkinsonin tautiin ja kuoli vuonna 2009, 88-vuotiaana. Hän oli naimisissa kahdesti ja hänellä oli kolme tytärtä.

## Lähteet
Princess Alice and the Broken Arrow

__NOTOC__
**Princess Alice and the Broken Arrow** on Magnumin neljästoista studioalbumi, joka julkaistiin 23. maaliskuuta 2007.

## Kappaleet
Kaikki kappaleet on säveltänyt ja sanoittanut Tony Clarkin.

### CD 1
#
#
#
#
#
#
#
#
#
#
#
#

### Bonus-DVD
* Dokumentti albumin tekemisestä
* Yhtyeen jäsenien haastatteluja
* "Dragons Are Real"- video
* Kuvagalleria

## Kokoonpano
* Tony Clarkin – Kitara
* Bob Catley – Laulu
* Al Barrow – Basso
* Mark Stanway – Koskettimet
* Jimmy Copley – Rummut

+

* Jim Lea - Viulu (kappaleessa You'll Never Sleep)

## Arvostelut
* AllMusic: 
* Imperiumi: 9/10

## Lähteet
Ritsuryō

**Ritsuryō** () oli historiallinen kungfutselaisuuteen ja kiinalaiseen legalismiin perustunut lakijärjestelmä Japanissa. Ritsuryōn mukaista poliittista järjestelmää kutsutaan nimellä "ritsuryō-sei" (). Ritsuryōhon kuuluu sekä rikoslaki () ja hallintolaki ().

Myöhäisellä Asuka-kaudella 500-luvun lopusta vuoteen 710 ja Nara-kaudella vuosina 710–794 Japanin keisarillinen hovi loi ja otti käyttöön ritsuryō-kokoelmia yrittäessään kopioida Tang-dynastian Kiinan poliittista järjestelmää. Taika-uudistukset 600-luvun puolivälissä olivat ensimmäinen merkki järjestelmän käyttöönotosta.

Ritsuryōn tärkeitä kokoelmia olivat:

* *[[Ōmi-ryō]]* ( vuodelta 669) – 22-osainen hallintolaki, jonka olemassaolo on kiistelty
* *[[Asuka-kiyomihara-ryō]]* ( vuodelta 689) – 22-osainen hallintolaki
* *[[Taihō-ritsuryō]]* ( vuodelta 701) – merkittävä 11-osainen hallintolaki ja 6-osainen rikoslaki
* *[[Yōrō-ritsuryō]]* ( vuodelta 718 ja otettu käyttöön 757) – 10-osainen hallintolaki ja 10-osainen rikoslaki, *Taihō-ritsuryōn* uudistettu versio

## Lähteet

## Aiheesta muualla
*
Mieko Harada

**Mieko Harada** ( *Harada Mieko*, s. 26. joulukuuta 1958 Tokio, Japani) on japanilainen näyttelijä. Hän on näytellyt Lady Kaedenia Akira Kurosawan Oscar-palkitussa elokuvassa *[[Ran]]* sekä Okin-nimistä prostituoitua Nippon Akademī -palkitsemassa sivuroolissa elokuvassa *[[Sateen jälkeen (elokuva)|Sateen jälkeen]]*.  

Harada on ollut naimisissa näyttelijä Ryō Ishibashin kanssa vuodesta 1987 lähtien, ja heillä on kolme lasta.

## Valikoitu filmografia
* *[[Ran]]* (1985) – Lady Kaede
* *[[Kurosawan unet]]* (1990) – Lumihaltiatar
* *[[Minun poikani]]* (1991) – Reiko
* *[[Unelmien kylä]]* (1996) – Mizue Tashima
* *[[Sateen jälkeen (elokuva)|Sateen jälkeen]]* (1999) – Okin
* *Out* (2003)
* *Semishigure* (2005) – Tose
* *Uchôten hoteru* (2006)
* *Dororo* (2007)

## Palkinnot
### Nippon Akademī -palkinto
* Paras näyttelijätär: *Out* (2003)
* Paras naissivuosa: *[[Sateen jälkeen (elokuva)|Sateen jälkeen]]* (2001), *Kataku no hito* (1987)
Timo Niemi

**Timo Tapani Niemi** (s. 16. maaliskuuta 1966) on entinen suomalainen kreikkalais-roomalaisen tyylin painija, joka ylsi parhaimmillaan EM-mitalistiksi.

Timo Niemi edusti Suomea kahdesti olympiakisoissa. Soulissa 1988 hän ei sijoittunut lähellekään kärkeä, mutta Barcelonassa 1992 hän paini 82 kilon sarjassa viidenneksi ollen kisojen paras suomalaispainija. Arvokisamitalistiksi Niemi kohosi Kolbotnin EM-kisoissa 1988, joissa hän saavutti pronssia. Rooman MM-kisoissa 1990 hän ylsi pronssiotteluun mutta joutui siinä ulosajetuksi.

Imatralaista Tainionkosken Tähteä edustanut Niemi voitti Suomen mestaruuksia neljä kappaletta.

## Saavutuksia

* Olympiakisoissa viides 1992, putosi alkukierroksilla 1988 (sarja 82 kg)
* MM-kisoissa neljäs 1989 ja 1990, kymmenes 1993, ei sijoittunut 1991 (sarja 82 kg)
* EM-pronssia 1988 (sarja 82 kg)
* SM-kultaa 1988–89 ja 1991–92 (sarja 82 kg)

## Lähteet

* 
*
Computer and Internet Protocol Address Verifier

**Computer and Internet Protocol Address Verifier** on yhdysvaltalainen tietokoneohjelma, joka asettaa tietokoneelle troijalainen-tietokoneviruksen, joka rekisteröi tietokoneen käyttämän yhteyden IP-osoitteen, MAC-osoitteen, listan koneen käytössä olevista ohjelmista sekä Windows-käyttöjärjestelmään talletetun käyttäjänimen sekä käyttäjäorganisaation.

FBI jäljitti ohjelman avulla yhdysvaltalaisen Josh Glazebrookin asettamalla tietokoneviruksen MySpaceen Timberlinebombinfo-nimiseen käyttäjäprofiiliin United States District Court (Western District of Washington) -tuomioistuimen päätöksellä 12. kesäkuuta 2007.

Pommiuhkauksia oli lähetetty gmail.com -osoitteista:

```
1. dougbriggs123@gmail.com
   2. dougbrigs@gmail.com
   3. dougbriggs234@gmail.com
   4. thisisfromitaly@gmail.com
   5. timberline.sucks@gmail.com
```

Tietoa siitä, käytettiinkö myös gmailin keräämiä tietoja ei ole.

## Katso myös
*Dataverkkojen signaalitiedustelu
Nina Terno

**Nina Terno** (31. toukokuuta 1935 Viipuri – 3. joulukuuta 2003 Helsinki) oli suomalainen kuvanveistäjä, kuvataiteilija ja soitonopettaja. Tunnusomaisimpia teemoja Ternolla olivat hevos- ja ratsastaja-aiheet sekä riisuutuvat hahmot. Pronssiveistoksissa on usein informalistisia vaikutteita.

Terno teki vuodesta 1960 lähtien eläinveistoksia, kuten hevosia, mutta ei tavoitellut niissä naturalistisia piirteitä. Niissä on päinvastoin tyyliteltyjä ja kubistisiakin teemoja, kuten ns. negatiivisia muotoja eli esimerkiksi että kuperat pinnat on kuvattu koverina. Myöhemmin hänen toinen tärkeä aiheensa oli riisuuntuva nainen. Terno teki myös muotokuvia, mitaleita ja muistorahoja. 

## Henkilöhistoria
Viipurissa asunut Terno joutui talvisodan sytyttyä evakkomatkalle, jonka aikana hän asui eri puolilla Suomea, kunnes hänen perheensä kotiutui Tampereelle. Siellä hän myös kävi koulunsa. Taideopintoja Terno suoritti Suomen Taideakatemian koulussa 1955&ndash;1959, mutta hän opiskeli kuvataiteiden ohella myös musiikkia Sibelius-akatemiassa vuosina 1955&ndash;1957. Terno toimi 1960-luvulla pianonsoiton opettajana Hämeenlinnassa ja kaupungin musiikkiopistossa. Hän oli naimisissa näyttelijä Veli-Matti Kaitalan kanssa.

### Julkiset teokset
**Marsalkan ratsukuva*, 1962, Tampere
**Sirkusratsastaja*, 1970, Riihimäki
*Maiju Lassilan muistomerkki, 1969–72, Joensuun kanavapuisto
**Vouti*, 1971, Tikkurila
**Kylpijä*, 1971, Mänttä
**Karuselli*,  betoni 1975, Yliskylän ala-aste, Laajasalo Helsinki
**Yhteistoiminta*, 1977, Suur-Helsingin Osuuspankki, Helsinki
* J. V. Snellmanin reliefi, 1978, KOP:n koulutuskeskus, Kirkkonummi
**Kullervo*, 1983, Hämeenlinna
* *Taikahevonen* 1983. Latokasken koulu, Espoo.
**Kesä*, 1984, Tampereen Osuuspankki
**[[Havukka-ahon ajattelija (veistos)|Havukka-Ahon ajattelija]]*, 1989, monumentti, Sotkamo
* Edith Södergranin Totti-kissan muistomerkki 1992, Raivola  

### Palkinnot
*I palkinto nuorten kansainvälisessä kuvanveistonäyttelyssä Hollanti 1965
*Kuvataiteen valtionpalkinto 1984
*Pro Finlandia 1995

## Kuvia julkisista teoksista

Tiedosto:Sirkusratsastaja by Nina Terno 1971.JPG|*Sirkusratsastaja*, 1971, Riihimäki.
Tiedosto:Nina Terno - Vouti 1972 - m.jpg|*Vouti*, 1972, Vantaa.
Tiedosto:Nina Terno Maiju Lassilan muistopatsas 1973.jpg|*Maiju Lassilan muistopatsas*, 1973, Joensuu.
Tiedosto:Nina Terno Karuselli 1975.jpg|*Karuselli*, 1975, Helsinki.
Tiedosto:Taikahevonen by Terno.JPG|*Taikahevonen*, 1983, Espoo.
Tiedosto:Nina Terno Kullervo 1983.jpg|*Kullervo*, 1983, Hämeenlinna.
Tiedosto:Nina Terno Laitumella.jpg|*Laitumella*, Vammala
Tiedosto:Nina Terno Kullervo.jpg|*Kullervo*, Vammala


## Kirjallisuutta
* *Luonnon puolesta taiteen keinoin - kuvanveistäjä Nina Terno*. Hämeenlinnan taidemuseo 2001.

## Lähteet

## Aiheesta muualla
* 
* Nina Terno kuvataiteilijamatrikkelissa
* Nina Ternon muistokirjoitus Helsingin Sanomissa
Louisa Hanoune

**Louisa Hanoune** (, s. 1954) on algerialainen poliitikko. Hän on trotskilaisen Työväenpuolueen johtaja ja oli vuonna 2004 ensimmäinen naispuolinen presidenttiehdokas Algerian historiassa. Hän sai prosentin äänistä. 

Hanoune syntyi Jijelissä. Hän joutui kahteen otteeseen vangituksi ennen monipuoluejärjestelmän käyttöönottoa vuonna 1988. Algerian sisällissodan aikana 1990-luvulla Hanoune oli yksi harvoja opposition edustajia parlamentissa. Puolueensa kannattamista sekulaarisista arvoista huolimatta hän vastusti hallituksen islamisminvastaista linjaa. Hän oli 13. tammikuuta 1995 mukana allekirjoittamassa *Sant'Egidion toimintaohjelmaa*, jolla sisällissota pyrittiin saattamaan päätökseen.

Hanoune on koulutukseltaan juristi ja aloitti poliittisen uransa huomattavana naistenoikeusaktivistina.

## Lähteet
Dataverkkojen signaalitiedustelu

**Dataverkkojen signaalitiedustelu** on osa elektronista tiedustelua, joka kohdistuu datasiirtoverkkoihin, esimerkiksi Internetiin.

## Katso myös
*Computer and Internet Protocol Address Verifier
Suuri yhtenäisepookki

**Suuri yhtenäisepookki** () kosmologiassa spekulatiivinen alkuräjähdyksen varhainen vaihe, jota kuvaa mahdollisesti suuri yhtenäisteoria. Se seuraa heti Planckin epookin jälkeen ja kestää aikavälin 10-43-10-35 sekuntia jälkeen alkuräjähdyksen. Jos epookin aikaisen suuren yhtenäisenergian \Lambda_{GUT} arvioidaan olleen luokkaa 1015 GeV olisi vastaava lämpötila suurempi kuin 1027 K.

Epookin nimi tulee siitä, että sen aikana kolmen perusvuorovaikutuksen neljästä arvellaan olleen yhdentyneenä yhdeksi sähköydinvoimaksi.
 
Yhdentyneet vuorovaikutukset olivat sähkömagnetismi, heikko vuorovaikutus, ja vahva vuorovaikutus. Gravitaatio erkaantui näistä Planckin epookin lopussa. Suuren yhtenäisepookin aikana fysikaaliset ominaisuudet kuten massa ja varaus olivat merkityksettömiä.

Suuri yhtenäisepookin päättyessä noin 10-35 sekuntia alkuräjähdyksen jälkeen tapahtui monta merkittävää asiaa. Vahva vuorovaikutus erkani muista vuorovaikutuksista. Tässä vaiheessa saattoi tapahtua myös baryonigeneesi, joka mahdollisti baryonisen aineen ylimäärän suhteessa antiaineeseen. Lopuksi tapahtui jonkinlainen faasimuutos, josta seurasi seuraava inflatorinen epookki.

## Lähteet

## Aiheesta muualla
*
Akira Terao

** Akira Terao ** (, s. 18. toukokuuta 1947 Kanagawassa, Japanissa) on japanilainen näyttelijä ja laulaja. Akira Terao on näytellyt muun muassa palkitussa elokuvassa Sateen jälkeen miekkailunopettaja *Misawa Ihein* pääroolin sekä Akira Kurosawan kuuluissa elokuvissa  Akira Kurosawan unet ja Ran. 
 
## Palkinnot
### Nippon Academy -palkinto
Paras miesnäyttelijä
* Han’ochi 2003, *Sōichirō Kaji*
* Sateen jälkeen 2001, *Misawa Ihei*

## Valikoitu filmografia
* Ran, 1985, *Ichimonji Tarō Takatora*
* Akira Kurosawan unet, 1990, *minä–kertoja*
* Sateen jälkeen, 1999, *Misawa Ihei*

## Lähteet
Serlachius

**Serlachius** voi tarkoittaa seuraavia asioita:

## Sukunimenä
* Serlachius, suomalainen suku
* Allan Serlachius (1870–1935), oikeustieteen professori, valtiopäivämies, senaattori ja kansanedustaja
* Bror Serlachius (1907–1987), vuorineuvos, Tervakoski Oy:n toimitusjohtaja
* Carl Serlachius (n. 1687–1754), asianajaja, runoilija, Petrus Serlachiuksen poika
* Eric J. Serlachius (1884–1936), oikeusministeri
* Fredrik Alfred Serlachius (1834–1899), opettaja, koulunjohtaja ja virkamies, maanviljelysneuvos
* Gustaf Adolf Serlachius (1830–1901), tehtailija, kauppaneuvos
* Gustaf Fredrik Serlachius (1935–2009), toimitusjohtaja, vuorineuvos
* Gerda Ryti, o.s. Serlachius (1886–1984), Risto Rytin puoliso
* Gösta Serlachius (1876–1942), toimitusjohtaja, vuorineuvos
* Johannes Serlachius (1658–1729), suomalainen kirkkoherra, lääninrovasti ja valtiopäivämies
* Jorma Serlachius (1908–1969), mekaanisen teknologian professori
* Julian Serlachius (1854–1925), oikeusoppinut
* Karl Serlachius, (1693–1755), julkaisi laulukirjan 
* Petrus Serlachius, (1655–1738), suomalainen kirkkoherra, lääninrovasti ja valtiopäivämies, Johannes Serlachiuksen veli
* Ralph Erik Serlachius (1901–1980), diplomi-insinööri, teollisuusmies ja ministeri
* Viveca Serlachius (1923–1993), suomalaissyntyinen Ruotsissa toiminut näyttelijä

## Muita
* Serlachius-museot Gustaf ja Gösta Mäntässä
* G. A. Serlachius Osakeyhtiö, metsäteollisuusyhtiö, joka sulautui Metsäliiton Teollisuus Oy:n kanssa Metsä-Serla Oy:ksi (myöhemmin M-real Oyj)

## Katso myös
* Särkilahti
Inflatorinen epookki

**Inflatorinen epookki** () on kosmologiassa jossain määrin spekulatiivinen alkuräjähdyksen varhainen vaihe, jota kuvaa inflaatioteoria. Se seurasi heti Suuren yhtenäisepookin jälkeen ja kesti aikavälin 10-35–10-32 sekuntia jälkeen alkuräjähdyksen. Epookin aikana tapahtui äärimmäisen nopea eksponentiaalinen laajenemisvaihe, joka laajensi kaikkeuden lineaarisia ulottuvuuksia vähintään 1026-kertaiseksi (ja mahdollisesti vielä paljon enemmän) jolloin tilavuus kasvoi vähintään 1078-kertaiseksi.

Laajentumisen arvellaan seuranneen faasimuutoksesta edellisen suuren yhtenäisepookin lopussa 10-35 sekuntia jälkeen alkuräjähdyksen. Faasimuutoksen arvellaan synnyttäneen inflatoniksi nimetyn skalaarikentän, joka asettuessaan alimmalleen energia tasolle, kehitti poistovoiman, joka johti nopeaan laajenemiseen. Tämä inftaatio selittää lukuisia havaittuja kaikkeuden ominaisuuksia, jotka ovat muuten vaikeita selittää.

Inflatorisen epookin arvellaan loppuneen noin 10-33–10-32 sekuntia jälkeen alkuräjähdyksen. Nopean laajenemisen seurauksena suuresta yhtenäisepookista säilyneet alkeishiukkaset olivat hyvin tasaisesti jakautuneena kaikkeuteen. Inflaton-kentän valtaisan potentiaalienergian vapauduttua inflatorisen epookin lopussa syntyi kaikkeuteen tiheä ja kuuma kvarkki-gluoniplasma ja sähköheikkoepookki alkoi.

## Aiheesta muualla
*
* 
*Inflation for Beginners  by John Gribbin
Lex Leppänen

**Lex Leppänen** oli työministeri Urpo Leppäsen Kalevi Sorsan IV hallituksen aikana esitelty työllisyyslaki, joka hyväksyttiin maaliskuussa 1987. Laki määräsi, että kuntien oli järjestettävä töitä tietyn ajan työttömänä oleville henkilöille. Laki perustui SDP:n työvoima-asioihin erikoistuneen kansanedustaja Heikki Rinteen kehittämään niin sanottuun Rinteen malliin. Sorsan IV hallitus oli punamultahallitus, johon SMP otettiin mukaan SDP:n toivomuksesta.

Hyvän taloudellisen tilanteen ansiosta työllisyyslaki poisti merkittävässä määrin työttömyyttä. Laista jouduttiin luopumaan 1990-luvun alussa, koska sen toimeenpano olisi vaatinut valtiolta työttömyyden moninkertaistuttua niin suuria varoja, ettei siihen katsottu enää olevan varaa.

## Aiheesta muualla
*Työllisyyslaki 275/1987 (Finlex)
*Lyhyt työllisyyslain historia (Urpo Leppänen)